

**LATVIJAS REPUBLIKA**

 **SABIEDRĪBA AR IEROBEŽOTU ATBILDĪBU**

**“LIEPĀJAS TRAMVAJS”**

|  |
| --- |
| Reģ.nr.42103005911, Rīgas ielā 54a, Liepājā, LV -3401, tālr.: 6 3424536, fakss: 63424546, e-pasts: ltramvajs@ltramvajs.lv |

08.09.2017.

***Sarunu procedūras “Tramvaja vagonu iegāde videi draudzīgas sabiedriskā transporta infrastruktūras attīstībai Liepājā” (LT 2017/4) kandidātu atlases nolikuma skaidrojums Nr.3***

|  |  |
| --- | --- |
| Nr.p.k. |  |
| 1. | **Skaidrojums** 1Izteikt nolikuma 2.1.3. punktu sekojošā redakcijā:“2.1.3.Atbilstoši Sarunu procedūras noteikumiem paredzēta 6 (*sešu*) vai 7 (*septiņu*) tramvaja vagonu iegāde 2.1.1.punktā minētā projekta ietvaros. Skaits tiek noteikts atkarībā no tramvaja vagona piedāvātās cenas un pieejamā finansējuma. Līgumā paredzēts noteikt, ka Pasūtītājam ir tiesības iegādāties papildu tramvaja vagonus atbilstoši tādai pašai specifikācijai turpmāko 3 (*trīs*) gadu laikā pēc pirmās piegādes pabeigšanas. Papildu tramvaja vagonu iegāde būs iespējama, ja Pasūtītājam būs pieejams tam nepieciešamais finansējums. Maksimālais tramvaja vagonu skaits, kas var tikt iegādāts līguma ietvaros – 14 (*četrpadsmit*) tramvaja vagoni.” |
| 2. | **Skaidrojums** 2Izteikt nolikuma 3.1. punktu sekojošā redakcijā:“3.1.Kandidāts var būt jebkura fiziskā vai juridiskā persona, pasūtītājs, sabiedrisko pakalpojumu sniedzējs vai šādu personu apvienība jebkurā to kombinācijā, kas attiecīgi piedāvā veikt būvdarbus, piegādāt preces vai sniegt pakalpojumus un ir iesniegusi pieteikumu Sarunu procedūrai atbilstoši Nolikuma prasībām.” |
| 4. | **Skaidrojums 3**Izteikt nolikuma 3.6. punktu sekojošā redakcijā:**“**3.6. Kandidātu izslēdz no dalības iepirkuma procedūrā jebkurā no Sabiedrisko pakalpojumu sniedzēju iepirkumu likuma 48.panta pirmajā daļā noteiktajiem gadījumiem, ņemot vērā iepriekš minētajā pantā norādītos izņēmumus, termiņus un pārbaudīšanas kārtību.” |
| 5. | **Skaidrojums 4**Izteikt nolikuma 3.12. punktu sekojošā redakcijā:“Kandidāta apliecinājums par to, vai paredzēts iespējamā līguma izpildē iesaistīt apakšuzņēmējus. Gadījumā, ja paredzamā līguma izpildē ir paredzēts iesaistīt apakšuzņēmējus, apliecinājumā norāda konkrētus apakšuzņēmējus, raksturojot tiem nododamo līguma daļu. Apliecinājumā jānorāda informācija par līguma izpildē piesaistāmajiem apakšuzņēmējiem tiktāl, ciktāl informācija piegādātājam ir zināma, iesniedzot pieteikumu.Pieteikumam pievieno vienošanos ar apakšuzņēmēju vai apakšuzņēmēja apliecinājumu par dalību Sarunu procedūras rezultātā noslēdzamā līguma izpildē.*Kandidātiem, kuri tiks uzaicināti iesniegt piedāvājumu sarunu procedūrai, kopā ar piedāvājumu būs jāsniedz precīza informācija par apakšuzņēmējiem, kurus paredzēts iesaistīt līguma izpildē.”* |
| 6. | **Skaidrojums 5**Izteikt nolikuma 3.13. punkta e) apakšpunktu sekojošā redakcijā:**“e)** Informācija par personālu, kuru paredzēts iesaistīt piegādē un apmācību nodrošināšanā un garantijas laika uzturēšanā, norādot personālu, minētā personāla kvalifikāciju, pievienojot personāla kvalifikāciju apliecinošus dokumentus un pilnvarojumu veikt minētos pienākumus.Apliecinājumā jānorāda informācija par līguma izpildē piesaistāmo personālu tiktāl, ciktāl informācija piegādātājam ir zināma, iesniedzot pieteikumu.Kandidātam jāapliecina, ka tas nodrošina atbilstoši kvalificēta un pilnvarota personāla ierašanos garantijas laikā tramvaju depo Rīgas ielā 54a, Liepājā, Latvijā 48 (*četrdesmit astoņu*) stundu laikā no informācijas saņemšanas brīža, lai novērstu trūkumus, bojājumus, defektus u.tml. *Kandidātiem, kuri tiks uzaicināti iesniegt piedāvājumu sarunu procedūrai, kopā ar piedāvājumu būs jāsniedz precīza informācija par personālu, kuru paredzēts iesaistīt piegādē un apmācību nodrošināšanā un garantijas laika uzturēšanā.* |
| 7. | **Skaidrojums 6**Izteikt nolikuma 4.pielikuma 3.8. punktu un nolikuma 5.pielikuma 3.8. punktu sekojošā redakcijā:“3.8. Sertifikācija. Atbilstoši Direktīvas 2008/57/EK prasībām.” |
| 8. | **Jautājums 1**Sakarā ar Jūsu veicamo konkursa procedūru par tramvaju piegādi, griežamies ar lūgumu mainīt pieteikumu iesniegšanas termiņu, par tiesībām dalībai procedūrā, no 2017.gada 11.septembra uz 2017.gada 6.oktobri. | **Atbilde 1**Ņemot vērā grozījumus sarunu procedūras, publicējot dalības uzaicinājumu, nolikumā *“Tramvaja vagonu iegāde videi draudzīgas sabiedriskā transporta infrastruktūras attīstībai Liepājā”* (LT 2017/4), piedāvājumu iesniegšanas termiņš tiek noteikts **2017.gada 25.septembris.** |
| 9. | **Grozījums 1**Pagarināt piedāvājumu iesniegšanas termiņu līdz **2017.gada 25.septembrim** plkst.11:00, attiecīgi izdarot grozījumus nolikuma 1.7.1.punktā un 1.9.9.punktā. |